kardosdrur/scandi-wiki huggingface dataset:
Ragnar Ericzon

Ragnar Sven Ericzon () var ein svensk spjutkastar frå Hedemora.

Ericzon vann bronsemedaljen i spjutkasting ved EM i friidrett 1950 i Brussel med eit bestekast på 69,82 meter. Ei veke etter EM-finalen, den 3. september, sette han personbeste med 73,93 meter ved eit stemne i Örebro, årsbeste i verda. Også i 1951 og 1952 høyrde han til verdseliten i øvinga. Under Sommar-OL 1952 i Helsinki enda han på sjuandeplass med 69,04 meter.

Kjelder

Denne artikkelen bygger på «Ragnar Ericzon» frå ,  den 23. august 2020.

Bakgrunnsstoff 
 

Svenske spydkastarar
Svenske deltakarar under sommar-OL 1952
Friidrettsutøvarar under sommar-OL 1952
Miss the Girl

«Miss the Girl» er debutsingelen til den engelske musikkgruppa The Creatures (Siouxsie Sioux og trommeslagaren Budgie). Han vart produsert i lag med Mike Hedges og kom ut som den første singelen deira frå det kritikarroste albumet Feast. Songen kom ut ommastra i 1997 på samlealbumet A Bestiary Of.

Hovudinstrumenta nytta var marimba og perkusjon, som gjev songen ein original stil. 

Singelen nådde 21. plassen på UK Singles Chart. «Miss the Girl» var den aller første utgjevinga på Wonderland, eit selskap skapt i 1983 av medlemmar i Siouxsie and the Banshees.

Kjelder

Denne artikkelen bygger på «Miss the Girl» frå ,  den 23. august 2020. 
 oppgav desse kjeldene:

Singlar frå 1983
Debutsinglar frå 1983
The Creatures-songar
Polydor Records-singlar
Songar skrivne av Siouxsie Sioux
Songar skrivne av Budgie
Songar produserte av Mike Hedges
Songar frå 1983
Musikkvideoar regisserte av Tim Pope
Jukka Piironen

Juho Ensio Piironen, kjend som Jukka Piironen, () var ein finsk friidrettsutøvar frå Leppävirta. Han tevla fremst i stavhopp, men òg i tikamp.

Aktiv
Piironen vann bronsemedaljen i stavhopp ved EM i friidrett 1950 i Brussel med eit hopp på 4,25 meter, jamt med landsmannen Valto Olenius som tok sølv, svensken Ragnar Lundberg vart europameister med 4,30 m. Under Sommar-OL 1952 på finsk heimebane mislukkast Piironen heilt i finalen og hamna på 18. plass med 3,80 m. I 1954 kom han på delt bronseplass ved europameisterskapen i Bern. Med personleg rekord på 4,30 meter enda han 10 cm under landsmannen Eeles Landström som vann gull. Fyrste påskedag 1956 tok Piironen seg over 4,32 m ved eit innandørs-stemne i Helsinki.

Kjelder

Denne artikkelen bygger på «Jukka Piironen» frå ,  den 23. august 2020.

Bakgrunnsstoff 
 

Finske stavhopparar
Finske mangekjemparar
Finske deltakarar under sommar-OL 1952
Friidrettsutøvarar under sommar-OL 1952
Väinö Koskela

Seppo Väinö Aleksanteri Koskela () var ein finsk langdistanseløpar, fødd og død i Virolahti.

Aktiv
Koskela deltok under Sommar-OL 1948 på 5 000 meter der han enda på sjuandeplassen. Same året vart han finsk meister distansen, ein prestasjon han gjentok i 1949. 15. juli 1949 i Turku sette han personleg rekord med tida 14.13,2. 

I 1950 vann Koskela spurten om bronsemedaljen på 10 000 meter då europameisterskapen i Brussel. Den 24. juli 1951 vann han milløpet under landskampen Finland – Sverige framfor svensken B Karlsson. På olympiastadion i Helsinki fekk begge sluttida 30.10,0, livsbeste på distansen for begge karane. Under Sommar-OL 1952 på same arenaen vart Koskela nummer 16 på mila og utslått i kvalifiseringa på 5 000 meter.

Kjelder

Denne artikkelen bygger på «Väinö Koskela» frå ,  den 23. august 2020.  
 

Finske langdistanseløparar
Finske deltakarar under sommar-OL 1948
Friidrettsutøvarar under sommar-OL 1948
Finske deltakarar under sommar-OL 1952
Friidrettsutøvarar under sommar-OL 1952
Étienne Bally

Étienne Marcel Bally ( var ein fransk friidrettsutøvar, fødd og død Vénissieux. Han vart i 1950 europameister på 100 meter.

Aktiv
Bally vart fjerdemann på 100 meter då EM i friidrett 1946 vart avvikla i Oslo. I 1947 sette han personlege rekordar på 100 m med tida 10,5 sekund og på 200 m med 21,6 sekund. Året etter braut han forsøksløpet på 100 meter då Sommar-OL 1948 gjekk av stabelen i London.

Ved europameisterskapen 1950 i Brussel vann Bally gullmedaljen på 100 meter på 10,7. På 200 meter fekk han sølv på 21,8, Brian Shenton frå Storbritannia tok gullet. Saman med Jacquet Perlot, Yves Camus og Jean-Pierre Guillon vann Bally sølv i 4 x 100 meter stafett, einast Sovjetunionen sitt mannskap sprang fortare.

Under dei olympiske sommarleikane 1952 rauk Bally ut or 100-meteren i kvartfinalane, noko som gjentok seg på 200 m.

Medaljar og plasseringar i internasjonale meisterskap
EM 1946 i Oslo: Nr 4 på 100 m – 10,8
OL 1948 i London: Braut forsøksløpet på 100 m
EM 1950 i Brussel: Gull på 100 m – 10,7. Sølv på 200 m – 21,8 og sølv i 4 x 100 m stafett (41,8)
OL 1952 i Helsinki: Utslått i kvartfinalane på 100 m (10,98=nr 13) og på 200 m (22,02=nr 16). Nr 5 i 4 x 100 m stafett (40,9)

Kjelder

Denne artikkelen bygger på «Étienne Bally» frå ,  den 24. august 2020.

Bakgrunnsstoff 
 

Franske sprintarar
Europameistrar i friidrett for Frankrike
Franske deltakarar under sommar-OL 1948
Friidrettsutøvarar under sommar-OL 1948
Franske deltakarar under sommar-OL 1952
Friidrettsutøvarar under sommar-OL 1952
Kjell Tånnander

Kjell Uno Jörgen Tånnander () er ein svensk tidlegare friidrettsutøvar frå Hörby som vann bronsemedaljen i tikamp-øvinga under EM i friidrett 1950.

Aktiv
Gjennom 1947-sesongen utmerkte Tånnander seg i høgde utan tilløp. Sommaren 1948 presterte han ein framifrå tikamp og vart teken ut til Sommar-OL 1948. Med personleg rekord på 6 748 poeng kom han til London som mogleg medaljekandidat. I den britiske hovudstaden lukkast han lite og enda på 15. plass. Under europameisterskapen 1950 i Brussel presterte Tånnander sitt livs beste tikamp, med sine 7 275 poeng vann han bronsemedaljen, 22 poeng unna sølvmedaljøren Örn Clausen og mindre enn hundre poeng under vinnaren, franske Ignace Heinrich. To år seinare vart Tånnader sjuandemann i den olympiske tikampen i Helsinki. Åra 1949 og 1951 vart han svensk tikamp-meister.

Medaljar og plasseringar i internasjonale meisterskap
OL 1948 i London: Nr 15 – 6 325 poeng
EM 1950 i Brussel: Bronsemedalje – 7 275 poeng
OL 1952 i Helsinki: Nr 7 – 6 308 poeng

Døtrene Kristine Tånnander og Annette Tånnander hevda seg internasjonalt i høgdehopp og mangekamp.

Kjelder

Denne artikkelen bygger på «Kjell Tånnander» frå ,  den 25. august 2020.

Bakgrunnsstoff 
 

Svenske mangekjemparar
Svenske deltakarar under sommar-OL 1948
Friidrettsutøvarar under sommar-OL 1948
Svenske deltakarar under sommar-OL 1952
Friidrettsutøvarar under sommar-OL 1952
Olli Partanen

Heikki Olavi Partanen, kjend som Olli Partanen, () var ein finsk diskoskastar frå Kouvola.

Aktiv
Partanen kasta diskosen 50,14 meter i Karhula 25. september 1949, hans livs lengste kast. Med det vart han den andre finske utøvaren som passerte 50-meterstreken i øvinga. Under  europameisterskapen i Brussel året etter kneip Partanen bronsemedaljen i diskoskasting etter eit bestekast på 48,69 meter, 14 cm lengre norske Stein Johnson på fjerdeplass. To år seinare lukkast Partanen ikkje kvalifisere seg til diskosfinalen ved Sommar-OL 1952 i Helsinki, dermed vart han nummer 18 med 45,24 m.

Partanen deltok under andre verdskrigen som soldat i den finske frivillige Waffen-SS-bataljonen (1941-43).

Kjelder

Denne artikkelen bygger på «Olli Partanen» frå ,  den 25. august 2020.

Bakgrunnsstoff 
 

Finske diskoskastarar
Finske deltakarar under sommar-OL 1952
Friidrettsutøvarar under sommar-OL 1952
Tyrkia i Eurovision Song Contest

Tyrkia debuterte i Eurovision Song Contest i 1975 og deltok til saman 34 gongar inntil landet trekte seg frå tevlinga i 2012 på ubestemt tid. Tyrkia har vunne tevlinga éin gong, i 2003 då Sertab Erener deltok med songen «Everyway That I Can». Tyrkia har òg hamna på sisteplass tre gongar, to av dei utan poeng.

Historikk 
Det var Tyrkia si statlege kringkastar, TRT, som deltok i Eurovision Song Contest på vegner av Tyrkia. Tyrkia debuterte i 1975 og kom då på ein sisteplass med «Seninle bir dakika», framført av Semiha Yankı. Tyrkia hadde liten suksess i tevlinga fram til 2000, og dei einaste topp ti-plasseringane Tyrkia hadde var ein niandeplass i 1986 og ein tredjeplass i 1997. Fyrst då landet gjekk over til å syngje på engelsk i 2003, fekk landet sin fyrste siger i Eurovision Song Contest då Sertab Erener og «Everyway That I Can» slo Belgia og Russland med høvesvis to og tre poeng.

Sigeren var starten på ein lang periode med høge plasseringar for Tyrkia. På heimebane i 2004 kom gruppa Athena på ein fjerdeplass. To nye fjerdeplassar følgde i 2007 og 2009, og i Oslo i 2010 kom gruppa maNga på ein andreplass. I 2011 klarte ikke Tyrkia å kvalifisere seg til finalen; dette var fyrste og einaste gongen at Tyrkia ikkje kvalifiserte seg til finalen sidan semifinaleordninga vart innført i 2004.

Tyrkia trekkjer seg 

Ved fleire anledningar har Tyrkia stått over tevlinga, fyrste gongen i 1976 og 1977. I 1979 hadde Tyrkia valt både song og artist, men landet trakk seg frå tevlinga kort tid før finalen. Årsaka var at finalen skulle haldast i Jerusalem, og dei arabiske nabolanda kravde at den tyrkiske regjeringa måtte trekkje landet frå tevlinga, på grunn av den arabiske konflikten med vertsnasjonen Israel. 

I 1994 var ikkje Tyrkia kvalifisert for finalen på grunn av den dårlege plasseringa året før, men frå 1995 deltok Tyrkia kvart einaste år fram til og med 2012.

I desember 2012 offentleggjorde TRT at dei ikkje ville deltake i Eurovision Song Contest 2013 i Malmö. Den tyrkiske regjeringa grunngav avgjerda med at dei ikkje var fornøgde med dei nye røystereglane i tevlinga. Tyrkia har ikkje delteke sidan, og TRT har førebels ingen planar om å deltake i Eurovision Song Contest igjen.

Bidraga

Røystehistorikk

Finalane

Semifinalane

Galleri

Eurovision Song Contest i Tyrkia

Referansar

Kjelder
Den offisielle nettsida til Eurovision Song Contest

Denne artikkelen er basert på ei omsetjing av artikkelen «Tyrkia i Eurovision Song Contest» frå ,  den 24. august 2020.  

 
Land i Eurovision Song Contest
Tyrkisk musikk
Patrik Bodén

Lars Patrik Bodén () er ein svensk tidlegare friidrettsutøvar frå Torsby kommun, kortvarig verdsrekordhaldar i spjutkast og bronsemedaljør i øvinga ved Friidretts-EM 1990.

Aktiv
Bodén sette verdsrekord med 89,10 meter ved eit stemne i Austin i delstaten Texas i USA den 24. mars 1990, ein rekord som også vart verande hans personbeste. Under europameisterskapen 1990 i Split i dåverande Jugoslavia eit lite halvår seinare kasta han som best 82,66 m, nok til å sikre seg bronsemedaljen i øvinga. I den neste europameisterskapen, i Helsinki i 1994, kom han fjerdeplass.

Bodén var svensk meister i spjutkasting frå 1992 til -95 og 1997-99.

Medaljar og plasseringar i internasjonale meisterskap
EM 1990 i Split: Bronsemedalje – 82,66 m
VM 1991 i Tokyo: Nr 8 – 78,58 m
OL 1992 i Barcelona: Utslått i kvalifiseringa (77,70 m=nr 16)
VM 1993 i Stuttgart: Nr 8 – 78,00 m
EM 1994 i Helsinki: Nr 4 – 81,34 m
VM 1995 i Göteborg: Utslått i kvalifiseringa (77,62 m=nr 15)
VM 1997 i Aten: Nr 12 – 80,66 m
EM 1998 i Budapest: Nr 12 – 79,73 m
VM 1999 i Sevilla: Utslått i kvalifiseringa (75,66 m=nr 24)
OL 2000 i Sydney: Utslått i kvalifiseringa (78,06 m=nr 23)

Kjelder

Denne artikkelen bygger på «Patrik Bodén» frå ,  den 26. august 2020.

Bakgrunnsstoff 
 

Svenske spydkastarar
Svenske deltakarar under sommar-OL 1992
Friidrettsutøvarar under sommar-OL 1992
Svenske deltakarar under sommar-OL 2000
Friidrettsutøvarar under sommar-OL 2000
Monica Westén

Monica Westén () er ein svensk tidlegare friidrettsutøvar frå Huddinge. Ho var ein allsidig utøvar som ved europameisterskapen 1990 vann bronsen på spesialøvinga 400 meter hekk.

Aktiv
Westén var i sitt livs form i 1990-sesongen. I juni sette ho svensk rekord i sjukamp med 6 085 poeng ved Götzis-stemnet, ein rekord som stod i over 10 år til dess Carolina Klüft sletta den. I august månad sette Westén personleg rekord den 13. på 400 meter hekk med 54,69 sekund og den 18. i høgdehopp med 1,89 meter. Før same sommarmånaden var over, vann ho bronsen på langhekken ved EM i Split.

Åra frå 1987 til 1997 vart Westén svensk meister åtte gongar i 400 meter hekk, fire gongar i sjukamp, tre gongar i høgdehopp, to gongar på 400 meter og ein gong i 100 m hekk, til saman 18 SM-gull i individuelle tevlingar. Personbeste i øvingane var 13,56 sekund på korthekken, 54,69 sekund på langhekken, 53,43 sekund på 400 m, 1,89 meter i høgdehopp og 6 085 poeng i sjukamp.

Medaljar og plasseringar i internasjonale meisterskap
EM 1990 i Split: Bronsemedalje i 400 m hekk – 54,75
VM 1991 i Tokyo: Utslått i semifinalane på 400 m hekk (55,51=nr 11)
OL 1992 i Barcelona: Utslått i forsøket på 400 m hekk (56,68=nr 18)
VM 1993 i Stuttgart: Utslått i semifinalane på 400 m hekk (55,88=nr 16)
EM 1994 i Helsinki: Utslått i semifinalane på 400 m hekk (56,38=nr 11)

Kjelder

Denne artikkelen bygger på «Monica Westén» frå ,  den 26. august 2020.

Bakgrunnsstoff 
 

Svenske hekkeløparar
Svenske mangekjemparar
Svenske deltakarar under sommar-OL 1992
Friidrettsutøvarar under sommar-OL 1992
Candyman av Siouxsie and the Banshees

«Candyman» er ein song skriven og produsert av det britiske rockebandet Siouxsie and the Banshees. Han kom ut som den andre singelen frå det sjuande studioalbumet deira, Tinderbox i 1986.

Songen handlar om barnemishandling. Musikalsk er songen er eit gitarbasert nummer med markant bruk av arpeggio av John Valentine Carruthers. Melody Maker kalla singelen «spanande. Stor, sjølvhevdande og klirrande med mange partar som i lag dannar ein inspirert og uføreseieleg heilskap i lag med utbrot av røysta til Siouxie.»

«Candyman» vart den 13. topp 40-hitten til Siouxsie and the Banshees i Storbritannia og nådde 34. plassen på UK Singles Chart.

Kjelder

Denne artikkelen bygger på «Candyman (Siouxsie and The Banshees song)» frå ,  den 26. august 2020. 
 oppgav desse kjeldene:

Singlar frå 1986
Siouxsie and the Banshees-songar
Songar frå 1986
Songar skrivne av Siouxsie Sioux
Songar skrivne av Budgie
Songar skrivne av Steven Severin
Polydor Records-singlar
Songar om barnemishandling
Niklas Wallenlind

Niklas Wallenlind () er ein svensk tidlegare friidrettsutøvar frå Göteborg. Han tevla i fremste rekke på 400 meter hekk, men òg på 400 meter.

Wallenlind slo gjennom sommaren 1990 då han vann bronsemedaljen ved EM i Split på 400 meter hekk. Han fekk tida 48,52 sekund i finaleløpet, einast Storbritannias Kriss Akabusi (47,92) og hans eigen landsmann Sven Nylander (48,43) sprang fortare. To år seinare vart Wallenlind femtemann på langhekken under Sommar-OL i Barcelona. I finalen sette han nordisk rekord med 48,35, løpet vart vunne av Kevin Young frå USA som sette verdsrekord på 46,78 sekund (ein rekord som gjeld i 2020). Wallenlinds nordiske rekord vart derimot sletta av Sven Nylander allereie i 1994.

Wallenlind vart svensk meister fire gongar på 400 meter hekk og tre gongar på 400 meter. Personbeste på 400 m er 46,37 sekund, også den personlege rekorden oppnådd i august 1992.

Medaljar og plasseringar i internasjonale meisterskap
EM 1990 i Split: Bronsemedalje – 48,52
VM 1991 i Tokyo: Nr 8 – 50,28
OL 1992 i Barcelona: Nr 5 – 48,35
VM 1993 i Stuttgart: Utslått i semifinalane (50,46=nr 16)
EM 1994 i Helsinki: Utslått i semifinalane (49,31=nr 9)
VM 1995 i Göteborg: Utslått i kvalifiseringa (49,91=nr 25)

Kjelder

Denne artikkelen bygger på «Niklas Wallenlind» frå ,  den 28. august 2020.

Bakgrunnsstoff 
 

Svenske hekkeløparar
Svenske deltakarar under sommar-OL 1992
Friidrettsutøvarar under sommar-OL 1992
Det russiske Sametinget

Det russiske Sametinget eller Sametinget på Kolahalvøya er ei representativ forsamling for samar i Russland. Forsamlinga blei etablert i Murmansk den 12. desember 2010. Ho består av 9 representantar, som blir valde av 73 delegatar for dei ulike samiske gruppene. Den første leiaren for sametinget var Valentina Sovkina frå Lovozero.

Sametinget er skipa som eit direktevald organ etter mønster av sametinga i Noreg, Sverige og Finland. Sametinget på Kolahalvøya arbeider for å betra den sosiale og økonomiske situasjonen for samane i Russland. På sikt håpar forsamlinga å kunna pressa Russland til å ratifisera ILO-konvensjonen om rettane til urfolk og SN sin deklarasjon for rettane til urfolk.

Ifølgje folketeljinga i 2002 budde fleirtalet av dei omtrent 2 000 russiske samane i Murmansk, Lovozero, Revda, Montsjegorsk, Apatity og Olenegorsk. Ein del bur òg på småstadane Murmashii, Shongui, Verkhnetulomsk og Loparskaja mellom Murmansk og Lovozero og i byar på tundraen som Krasnoschelle, Sosnovka og Kanevka.

Det har vore snakka fire samiske språk i Russland. I dag reknar ein med at kildinsamisk blir tala av 300–700 personar, skolte- og tersamisk av færre enn 20 personar, medan akkalasamisk blir rekna som utdøydd.

Kjelder

Denne artikkelen bygger på «Sametinget (Russland)» frå ,  den 28. august 2020.

Bakgrunnsstoff

 

Sametinget
Sametinget
Russisk
Dalton Grant

Dalton Grant () er ein britisk tidlegare høgdehoppar. Hans personlege rekord på 2,36 meter er frå VM-finalen 1991, innandørs oppnådde han 2,37 m i 1994.

Aktiv
Grant kom i 1990 på delt fjerdeplass ved europameisterskapen i Split. Året etter sette han britisk rekord då han gjekk over 2,36 m ved verdsmeisterskapen i Tokyo, utan det vart medalje. Charles Austin frå USA vann tevlinga med 2,38 m, medan Javier Sotomayor og Hollis Conway kneip sølv og bronse med same høgde som Grant. Steve Smith forbetra den britiske rekorden til 2,37 m allereie året etter.

Ved innandørs-EM 1994 i Paris-Bercy presterte Grant sitt livs høgste hopp. Han vann gull med med 2,37 m, etter å ha stått over 2,35 m. Under VM 1997 presterte Grant årsbeste og vart femtemann då han kleiv over 2,32 m i fyrste forsøk, Javier Sotomayor vart meister med 2,37 m, føre Artur Partyka og Tim Forsyth. I EM 1998 greidde Grant 2,34 m i andre forsøk og fekk sølv, Artur Partyka tok høgda i fyrste forsøk og sikra seg gullet. Ein månad seinare sigra  Grant under samveldeleikane i Kuala Lumpur med 2,31 m.

Grant vart britisk meister i høgdehopp fire gongar.

Medaljar og plasseringar i internasjonale meisterskap
OL 1988 i Seoul: Nr 7 – 2,31 m
EM 1990 i Split: Nr 4 – 2,31 m
VM 1991 i Tokyo: Nr 4 – 2,36 m
OL 1992 i Barcelona: Utslått i kvalifiseringa (2,15 m=nr 29)
VM 1993 i Stuttgart: Utslått i kvalifiseringa (2,25 m=nr 15)
EM 1994 i Helsinki: Nr 9 – 2,25 m
VM 1995 i Göteborg: Utslått i kvalifiseringa (2,27 m=nr 14)
OL 1996 i Atlanta: Utslått i kvalifiseringa (2,26 m=nr 19)
VM 1997 i Aten: Nr 5 – 2,32 m 
EM 1998 i Budapest: Sølvmedalje – 2,34 m, bakom Artur Partyka (2,34 m)
EM 2002 i München: -

Kjelder

Denne artikkelen bygger på «Dalton Grant» frå ,  den 29. august 2020.

Britiske høgdehopparar
Britiske deltakarar under sommar-OL 1988
Friidrettsutøvarar under sommar-OL 1988
Britiske deltakarar under sommar-OL 1992
Friidrettsutøvarar under sommar-OL 1992
Britiske deltakarar under sommar-OL 1996
Friidrettsutøvarar under sommar-OL 1996
Mark Rowland

Mark Rowland () er ein britisk tidlegare friidrettsutøvar som spesialiserte seg på 3000 meter hinder.

Rowland overraska stort under Sommar-OL 1988 i Seoul der han gjorde sitt livs løp. I hinderløpet sprang han i mål på tida 8.07,9, slått einast av to karar frå Kenya, vinnaren Julius Kariuki og Peter Koech. To år seinare var Rowland åleine om gje italienaren Francesco Panetta kamp om EM-gullet på 3000 meter hinder heilt inn mot mål. I den neste europameisterskapen, i Helsinki i 1994, enda Rowland på fjerdeplass, sjanselaus i spurten mot medaljevinnarane.

Medaljar og plasseringar i internasjonale meisterskap
OL 1988 i Seoul: Bronsemedalje – 8.07,9
EM 1990 i Split: Sølvmedalje – 8.13,2, bakom Francesco Panetta (8.12,6)
EM 1994 i Helsinki: Nr 4 – 8.26,0

Kjelder

Denne artikkelen bygger på «Mark Rowland» frå ,  den 29. august 2020.  
 
 

Britiske hinderløparar
Olympiske bronsemedaljevinnarar for Storbritannia
Medaljevinnarar under sommar-OL 1988
Britiske deltakarar under sommar-OL 1988
Friidrettsutøvarar under sommar-OL 1988
Birger Marsteen

Birger Andreas Marsteen () er ein norsk tidlegare friidrettsutøvar frå Strinda i Sør-Trøndelag. Perioden 1952-61 vann han 6 gullmedaljar og i alt 18 medaljar på sprintdistansane 100 meter, 200 m og 400 m. Marsteen var medlem i Sportsklubben Rapp til 1960, sidan i Freidig.

Aktiv
Marsteen, som var son til ein seglmakar, vart andremann på både 100 m og 200 m under NM i friidrett 1952. Dei neste tre åra vart han dobbeltmeister på same to distansane ved noregsmeisterskapen i høvesvis Trondheim, Sarpsborg og Oslo. Frå 1956 til 1961 vann Marsteen årleg ein eller to NM-medaljar, anten sølv eller bronse. Desse sesongane vart han stilt i skuggen av tidleg avdøde Bjørn Nilsen og deretter Carl Fredrik Bunæs.

Sommaren 1956 sette Marsteen personleg rekord på 200 meter med 21,5 sekund i eit internasjonalt stemne på Bislett stadion den 30. juli. Bjørn Nilsen sette i same løpet norsk rekord på distansen med tida 21,3. Tre veker seinare gjorde Marsteen personbeste på 100 meter under NM i friidrett 1956 i Stavanger. Tida 10,6 sekund heldt til sølvmedalje, for atter sprang Bjørn Nilsen fortast. Marsteens personbeste 400 meter kom i eit internasjonalt stemne på Bislett stadion i september 1958, tida 48,1 sekund heldt til tredjeplass i løpet.

Kjelder
De beste i norsk fri-idrett. 1961

Norske sprintarar
Noregsmeistrar i friidrett
Folk frå Trondheim
Olaf Prenzler

Olaf Prenzler () er ein tysk tidlegare friidrettsutøvar som tevla for Aust-Tyskland. Han vart i 1982 europameister på 200 meter. Elles vann han i perioden 1978-86 ein individuell sølvmedalje og tre stafettsølvmedaljar i tre ulike europameisterskap.

Aktiv
Prenzler sprang inn til sølv på 200 meter under Friidretts-EM 1978 med tida 20,61 sekund, bak suverene Pietro Mennea frå Italia. Dagar seinare sikra han som ankermann for Aust-Tysklands mannskap i 4 x 100 meter stafett ein ny sølvmedalje, saman med Manfred Kokot, Eugen Ray og Alexander Thieme. Under Sommar-OL 1980 rauk Prenzler ut or 200-metertevlinga i semifinalen.

Den 8. juli 1982 i Karl-Marx-Stadt sette Prenzler og landsmennene Thomas Schröder, Detlef Kübeck og Frank Emmelmann landsrekord på den korte stafetten med tida 38,28. Under europameisterskapen i Aten seinare på sommaren vart Prenzler nummer 6 på 100 m. Seinare i meisterskapen vann han gullmedaljen på 200 meter på personleg rekordtid 20,46 sekund, hundredelen av eit sekund framom briten Cameron Sharp, før han avslutta med stafett-sølv i lag med Thomas Munkelt, Detlef Kübeck og Frank Emmelmann.

Ved europameisterskapen 1986 enda Prenzler på sjuandeplass på 200 meter. Han avslutta meisterskapen med å vinne si tredje strake sølvmedalje i 4 x 100 m stafett, då saman med Thomas Schröder, Steffen Bringmann og Frank Emmelmann.

Medaljar og plasseringar i internasjonale meisterskap
EM 1978 i Praha: Sølv på 200 m – 20,61, bak Pietro Mennea (20,15). Sølv i 4 x 100 m stafett (38,78)
OL 1980 i Moskva: Utslått i semifinalane på 200 m (21,00=nr 10)
EM 1982 i Aten: Gull på 200 m – 20,46, framom Cameron Sharp (20,47). Sølv i 4 x 100 m stafett (38,71). Nr 6 på 100 m – 10,35
EM 1986 i Stuttgart: Sølv i 4 x 100 m stafett (38,64). Nr 7 på 200 m – 21,00

Kjelder

Denne artikkelen bygger på «Olaf Prenzler» frå ,  den 1. september 2020.  
 
 

Tyske sprintarar
Europameistrar i friidrett for Aust-Tyskland
Austtyske deltakarar under sommar-OL 1980
Friidrettsutøvarar under sommar-OL 1980